Da tyskerne okkuperte Norge, ble det utstedt strenge forbud mot å lytte til utenlandske radiokanaler, og i september 1941 ble alle private radioapparater beordret inndratt. Abrahamsen klarte imidlertid å beholde et radioapparat ved å levere inn et annet, identisk apparat. Dette radioapparatet ble hennes viktigste verktøy i motstandskampen, da hun brukte det til å lytte til radiosendinger fra London.